
A jövőbeni munkavállaláshoz szükséges kompetenciák vizsgálata a hallgatók szemszögéből

A dolgozat célja, hogy a kompetencia fogalmát körüljárva és megértve hallgatók véleményét elemezzük egy kérdőíves megkérdezés alapján, így megállapíthatjuk a hallgatók mely kompetenciákat tartják fontosnak a munkaerőpiacon való elhelyezkedésben, illetve véleményük szerint melyek azok a kompetenciák, melyeket a munkaadók velük szemben támasztanak, és, hogy ez a kettő mennyiben fedi egymást.
A végzés előtt álló hallgató, azaz a jövőbeni munkavállaló számára fontos, hogy megfeleljen azon elvárásoknak, amelyeket a társadalom és a környezet állít fel vele szemben. Ezáltal rendelkeznie kell azon kompetenciákkal, amelyek elősegítik az elvárásokkal szembeni megfelelésben. Megtudhatjuk, hogy a hallgatók milyen véleménnyel vannak az elhelyezkedésről, illetve a külföldi vagy a belföldi munkavállalást tartják-e lehetségesebbnek.
Vizsgáljuk azt, hogy a Gazdasági Karon megkérdezettek közül mennyiben változnak az egyes vélemények a műszaki illetve a gazdasági beállítottságú hallgatókat tekintve. Mindezek mellett az elhelyezkedéssel kapcsolatosan feltérképezhetjük, hogy a gazdasági és a műszaki területen szerzett szakmai és gyakorlati tapasztalataik felhasználására milyen mértékben érzik képesnek magukat. Kutathatjuk azt, hogy a hallgatók véleménye szerint az egyetemek által nyújtott képzés mennyiben ad felkészítést számukra a munkaerőpiacon való elhelyezkedésben.
Tanulmányozhatjuk, hogy az egyes kompetenciák fontossága mennyiben változik a nők és a férfiak, az alapképzésben és a mesterképzésben résztvevők, továbbá a nyelvvizsgával nem és a nyelvvizsgával rendelkezők körében.
A jelenleg csak alapképzésben részt vevő hallgatók válaszai alapján megvizsgálhatjuk, hogy mennyire tartják fontosnak, azt, hogy a későbbi elhelyezkedésük, és előrelépésük érdekében mesterképzésben vegyenek részt.
A hallgatók válaszai alapján a célkitűzések segítségével leírható, hogy mely kompetenciák azok, melyek a hallgatók véleménye szerint a legfontosabbak, és melyek azok, amelyekre szerintük nincs, vagy csak elenyésző a szükségük az elhelyezkedésben. Mindezek által megismerhető a fiatal munkavállalók nézetei az elhelyezkedési lehetőségeiket, társadalomba való beilleszkedésüket tekintve.



